Priniàs

Priniàs (Πρινιάς 'n grecu) è lu nomu di nu villaggiu appartinenti a la prifittura di Candia, misu intra la zona cintrali di l'ìsula di Creta.

La cittaduzza è nu subburgu di la vicina Agia Varvara, di la quali dipenni dô puntu di vista amministrativu.

Lu burgu, di lu primu Novicentu, si veni a sviluppari ntornu a la chiesa matri didicata a Agìo Geòrgios (Santu Giorgiu) e idda è circa 500 metri di lunghizza e picca chiùssai di 200 metri in larghizza. Li casi su' chiuttostu varî e sunnu di diversi fasi, ma chiossai si tratta di costruzioni muderni. Appressu a la chiesa matri, ca c'havi la pianta cintrali e fu naugurata ntî lu 1961 di Patri Isychios, è prisenti n'àutru edificiu riliggiosu di cultu Ortudossu, a li porti di lu paisi ca si stenni 'n lunghizza ntô senzu Sud-NordVidi l'artìculu di lu situ Rizinia.com.

Essennu nu paisi rurali,  la sò ecunumìa nun è assai sviluppata e si basa principalmenti ntî li pruduzzioni agrìculi, d'enirgìa elèttrica, pi menzu di l'impiantu di pruduzzioni di enirgìa eòlica (ammeri la chiesa di Agìa Irini - Santa Ireni -, misa fora ô paisi a chiossai di 850 metri di autizza), e di la distillazzioni di lu Raki. Tuttavia è cèlibbri ntî lu campu archeològgicu pir l'assai ritruvamenti chi la circùnnanu.

 La Patéla 
 Rhizenia 

Lu situ fu attruvatu di Federico Halbherr ntô 1894, supra li pinnici urientali di lu Munti Ida, ma è la missiuni archeològgica taliana di Crita assemi a Luigi Pernier comu diritturi, a fari li scuperti zocchiù mpurtanti ntra lu 1906 e lu 1908. Li tri campagni di li scavi cunnuciuti fineru cû ritruvamentu di dui templi protuarcàichi (appillati A e B) e di na furtizza di l'etati tardu classica - ellinisticaPir na nica istoria di li studìi vidi Giovanni Rizza, Gli scavi di Prinias (Creta), in Ministero degli affari esteri, Direzione generale delle relazioni culturali, <<Missioni archeologiche italiane>>, Roma 1997, pagg. 125 passim.
Ntô 1969 li scavi arripigghiaru cu la missioni archeològgica di l'Universitati di Catania di cui accuminzau la dirizzioni Giovanni Rizza (e iddu spirdìu ntô 2005) appoi cunnuciuti di Dario Palermo; lu stitutu pir li beni archiològgichi e munumintali (Istituto per i beni archeologici e monumentali, canusciutu cu l'acrònimu IBAM), facenti parti di lu CNR, partècipa a la ricerca scintìfica di lu situ di lu 1984.210px|thumb|left|Lu scavu supra la Patéla 'ntô 2007

La mpurtanza di lu situ è arricanisciuta universalmenti pirchì si tratta di l'ùnica civitati ca prisenta tracci di friquintazzioni ca dùranu nzinu a l'ità illìnistica (quannu veni custruitu a l'urienti nu furtinu appillatu La Fortezza), attraversannu lu Midiuevu ElladicuVidi a asèmpiu Giovanni Rizza, Gli scavi di Priniàs e le origini dell'arte greca, 'n CNR <<Un decennio di ricerche archeologiche I. Quaderni de "La ricerca scientifica">>, n. 100, Roma 1978, pagg. 85 passim. L'asplurazzioni di la civitati si sviluppau ntô sitturi sud-uriintali di la Patéla (nta l'ària a urienti di li templi A e B scummigghiati di Pernier e intra la tirrazza ca s'addiffaccia supra lu màrgini miridiunali di l'altura), unni lu mpiantu havi pir tipicità particulari idifici no-rijulari, ca s'avvilùppanu pir lu sensu urienti-uccidenti, e di stratuzzi  storti, ca pari ca sècunu li capricci di lu tirrenu.

Ntî l'ùrtimu mpiantu, datàbbili ntra lu VIII e lu VII sèculu a.C., la civitati si addistingui pir la prisenza di fàbbrichi circunnati di strati rijulari, e di ambienti di granni diminzioni. Si scuprìu macari nu terzu idifiziu timplari (tempiu C) ca è misu cronuloggicamenti ntra lu tempiu B e lu tempiu A e s'arricupigghianu li resti di nu santuàriu protuarcaicu. Li pavimenti pricidenti a la distruzzioni di li idifizi ca s'attròvanu - ca fannu stabbiliri l'ità di abbannunu di lu situ -  si dataru circa a la mità di lu VI seculu a.C., mentri li matiriali e li resti cchiù antichi su' di lu XIII sèculu a.C.. Picca tempu arredi (2007) si scupreru novi cosi 'ntornu a li culti ca ci si praticavunu. Addifatti s'attruvau n'inzemi di tri pilastri nichi ca puteva essiri 'na triadi divina (si chiamunu divinità aniconichi - zoè privi di la 'mmagini - rapprisintati da li stissi pilastri) ca arricordunu lu Tripillar Shrine scummigghiatu di l'archiuologgi canadisi ni Kommòs (ni la costa miridiunali di l'Isula), unni si pinzava a 'nu lijami cu' la friquentaziuna di lu situ dê mircanti e marinara fìniciD. Palermo, A. Pautasso, R. Gigli Patané, Lo scavo del 2007 sulla Patela di Priniàs. Relazione preliminare, in «Creta Antica», IX, 2008, p. 179-207.

 Lu Tempiu A 
Lu tempiu A (datatu a l'anni 625-620 a.C.), s'attruvau e s'identificau sutta li scavi di Pernier. La struttura è na sèmplici cella cu la trasuta  in antis, tali edifìziu pigghia lu nomu di Oiskos. Lu tettu (pussibbilmenti a schiuventi) avìa èssiri sustinutu di dui culonni nichi di lignu ca èranu misi ni lu versu longu e li basi 'n petra su' ancora visìbbili, ntornu a chisti si facèvanu li rituali cu lu focu (si capìu pirchì s'attruvau la prisenza di cìnniri e di na para di eskara, zoé "bacineddi"). La sò granni mpurtanza l'appi pirchì è l’asèmpiu cchiù anticu di tèmpiu grecu e è nu rifirimentu ùnicu pir la canuscenza di la furmazzioni di la scultura timplari greca. Lu tèmpiu avìa addifatti nu frèggiu di cavaleri e di dui fijuri fimminini assittati supra di na travi dicurata a rilevu (unn'è sculputa dintra a na speci di nicchia, na fijura fimminina additta, forsi la divinità Rhea), ma ancora nun si sapi la  cullucazzioni ntî l’edifìciu di chisti òpiri plàstichi e nzinu a ora si discuri accuminciannu di la prima ricustruzzioni prupunuta di la Missioni taliana e espunuta ntô 1914 ntô Museo di Iraklion. Ntô corsu di li ricerchi cunnuciuti ntî l'ùrtimi anni, si scupreru novi rilevi ca cumpinzaru lu cumplessu di li scultura. Chisti frammenti si pinzau d'abbissàrili, nzemi a lu prujettu di pulitura, rivisioni e nova mustra di li scultura di lu tempiu A ni lu Museu di Iraklion. Li studî ca ni ponnu nàsciri ponnu dari l’uccasioni d'arripigghiari, cu la nova ducumentazzioni, lu prubblema di la ricustruzzioni di lu tempiu A, ancora aoggi parti funnamintali ni la istoria di l’architittura greca<ref>Pir na sìntisi talìa macari Antonella Pautasso, Scavi di Priniàs - produzione artistica e artigianale dal XII al VI secolo a.C." 'n Attività del CNR-IBAM</ref>.

 Agìos Panteleimon 
Supra la Patéla, a dda banna di li scavi, è prisenti lu timpiettu nicu di Agìos Panteleimon (Άγιος Παντελεήμον 'ngricu), fabbricatu supra lu pizzu cchiù àutu e sittintriunali di l'autu-chianu. Tutti l'anni na fudda di divoti s'arricogghi la quartana di lu 26 e lu jornu dû 27 di giugnettu, pir la festa dû Santu. Accumencia cu li vespri di la quartana dû 26 e si cuntìnua cu la binidizzioni di lu pani dûci tìpicu, cunzatu câ cannedda e chiova di jarofalu, e la so' distribuzzioni. P'arrivari ni la cima s'attravirsari - cu pirìculu e macari cô scuru - na vanedda arricavata ntornu a lu bordu sittintriunali, cà s'avviluppa 'n facci a lu strachiummu. Ma l'arrisicàrisi nun pari ca fà scantari li divota, ca vènunu di tutta l'Ìsula, ma macari di la Grecia cuntinintali, ca pàrunu mmeci filici d'arrivari addasupra pir taliari l'eccizziunali panurama ca la Patéla rijala: di li pedi di li muntagni Psiloritis di Heraklion a sittintriuni e a urienti, nzinu a lu pizzu di la chiana di LassithiTalìa la pàggina supra Agìos Panteleimon sempri ni lu situ di Rizina.com.

 Àutri siti di àutri banni 
 Li tombi 
Ni li vicinanzi furu attruvati l'antichi nicròpuli, datati comu pir la civitati, tra lu 1969 e lu 1978. Foru identificati tri fasi: la prima a incinerazzioni d'intra fossi ovoidali scavati ni la roccia datati a lu Tardu Minoicu III C; na secunna fasi 'n parti parallela carattirizzata di l'inumazzioni 'n tombi a Tholos e di la prisenza di gruppi di tombi di cavaddi; pi finiri na sèrii di sipulturi ad incinirazziuni n quartari e quartareddi ciràmichi arricuperti di pitrami, nzemi a tutta na sèrii di steli fùnibbri, ca arrivunu finu a l'ebbìca urientaliggiantiTalìa Giovanni Rizza, Scavi e ricerche a Priniàs dal 1987 al 1981, in <<Πεπρ. του Z' Kρηι. Συν.>>, Rethymno 1995, pagg. 807 passim.

 Mandra di Gipari 
Propriu 'n facci a la muntagnedda di Rhizenia s'attrova la lucalitati Mandra di Gipari, unn'è ca s'attruvaru l'antichi ufficini di li vasara. Tali uppurtunitati fici capiri megghiu certi dittagghi tècnici supra lu funzionamentu di li carcara, e macari - cu lu ritruvamentu di li "scarti di li carcara" si stabbilìu quali furmi si producèvanu ni li vàrii ufficini e la zona di la civitati unni èranu distinati li vasi. Tra l'àutru s'addintificò lu Pitturi di Priniàs ca junciu nu tasseddu a lu "pirìudu oscuru" ca c'è tra lu neupalaziali e li primi attività di l'Arti gricaVidi G. Rizza; D. Palermo; S. Tomasello, Mandra di Gipari. Una officina protoarcaica di vasai nel territorio di Priniàs, Catania 1992.

 Noti 

 Bibliografìa 
 Giovanni Rizza, Gli scavi di Prinias (Creta), in Ministero degli affari esteri, Direzione generale delle relazioni culturali, <<Missioni archeologiche italiane>>, Roma 1997
 G. Rizza; D. Palermo; S. Tomasello, Mandra di Gipari. Una officina protoarcaica di vasai nel territorio di Priniàs'', Catania 1992

 Lijami di fora 
 Artìculu di la dottoressa A. Pautasso supra la pruduzzioni artìstica e artiggianali di lu XII a lu VI sèculu a.C.
 Artìculu di D. Palermo cu anticipazzioni supra la campagna cunnuciuta ni lu 2007
 Rizinia.com

Catigurìa:Storia
Catigurìa:Archioluggìa
Catigurìa:Grecia